**Şi moartea are o nepăsare pentru noi**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stăteam la o margine de dincolo de această lume fără să am sentimente, idei

fără să pot muri

doar eu, un demon ce priveşte în josul lumii

cum eul meu pământean se zbătea să scape

din cercul animalic al hienelor turbate ce îl priveau cu o nepăsare ce îl sfâşia

îl sfâşia nepăsarea pictată pe feţele hienelor

în faţa unui om căzut în hăurile nepătrunse al morţii

oamenii apar în întuneric fără chip

fără sentimente şi regrete

doar trupuri albe

care, în timp, vor rămâne doar temple ancestrale

precum şi omul în viaţă a fost un nepăsător

aşa şi moartea îi va apărea cu o nepăsare

îmbrăcată în culori morbide ce-l va sfâşia până la căderea cărnii

până la ultimul văz, ultimul miros al lumii decandete

ultima suflare ce-i va părea că tocmai atunci

el trăise viaţa

cu o nepăsare ce-l va omorâ într-un întuneric al hienelor